เกิดอาการดังกล่าวได้ อาทิตย์กว่าแล้วครับ ผมกลั้นปัสสาวะบ่อยเป็นเวลานานก่อนเกิดอาการครับ มีอาการแสบบางครั้งเวลาปัสสาวะ ไม่มีหนอง แต่มีน้ำใสหรือขุ่นไม่มากออกมาบางครั้ง ตอนนี้เครียดมากๆครับ ว่าเกี่ยวกับระบบทางเดินปัสสาวะ หรือว่า หนองในกันแน่ ปัจจุบันเป็น hiv อยู่แล้วรับยาทานอยู่ประจำครับ
สวัสดีค่ะ อาการปัสสาวะแสบขัดในชายนั้นมักเกิดจากท่อปัสสาวะอักเสบหรือติดเชื้อซึ่งมักเกิดจากโรคติดต่อทางเพศสัมพันธ์เช่นหนองใน หรือเกิดจากอุบัติเหตุที่ท่อปัสสาวะนำมาก่อน น้อยมากที่จะเกิดจากการกลั้นปัสสาวะแล้วทำให้กระเพาะปัสสาวะอักเสบแบบในผู้หญิง สาเหตุอื่นๆเช่นนิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้แนะนำพบแพทย์เพื่อตรวจปัสสาวะดูว่ามีการติดเชื้อหรือไม่ ร่วมกับคัดกรองโรคติดต่อทางเพศสัมพันธ์อื่นๆไปด้วย ดื่มน้ำมากๆ ไม่กลั้นปัสสาวะ และควรรับประทานยาต้าน hiv อย่างสม่ำเสมอค่ะ